
RAPORT DE SPECIALITATE
privind modificarea HCL nr. 63/01.03.2022 privind aprobarea documentației tehnico-economice revizuite, a indicatorilor tehnico-economici - faza PT și a Devizului General  pentru obiectivul de investiții „Reabilitare termică imobil, Splaiul Nicolae Titulescu, nr. 10A”


Având în vedere Referatul de aprobare al proiectului de hotărâre al Primarului Municipiului Timișoara și Proiectul de hotărâre  privind  modificarea HCL nr. 63/01.03.2022 privind aprobarea documentației tehnico-economice revizuite, a indicatorilor tehnico-economici - faza PT şi a  Devizului General pentru obiectivul de investiții „Reabilitare termică imobil, Splaiul Nicolae Titulescu, nr. 10A”,

      
 Facem următoarele precizări:

Prin Hotărârea nr. 63 din data de 01.03.2022 Consiliul Local a aprobat  documentația tehnico-economică revizuită, indicatorii tehnico-economici - faza PT şi Devizul General  pentru obiectivul de investiții „Reabilitare termică imobil, Splaiul Nicolae Titulescu, nr. 10A”.
În data de 25.03.2022 a fost publicat în SEAP ( www.e-licitatie.ro) anunțul de participare simplificat nr. SCN1103626 pentru atribuirea contractului de execuție lucrări pentru obiectivul de investiții susmenționat, termenul limită pentru primirea ofertelor /deschiderea ofertelor fiind data de 18.04.2022, ora locală 15.00.

Având în vedere că la termenul limită pentru primirea ofertelor nu a fost depusă în SEAP nicio ofertă, conform adresei Biroului Achiziții Publice nr. SC2022-6339/19.04.2022, procedura de achiziție publică a fost anulată.
Ținând cont de cele prezentate mai sus și de faptul că de la data întocmirii devizelor care au stat la baza documentației tehnico-economice depuse în SEAP, au trecut 3 luni, iar prețurile materialelor de construcții, a combustibililor, etc., au crescut semnificativ, pentru a atrage interesul operatorilor economici de a depune oferte pentru contractul de execuție lucrări, prin adresa cu nr. SC2022-9747/20.04.2022 s-a solicitat proiectantului necesitatea actualizării devizelor în concordanță cu prețurile de pe piață.
Prin adresa SC2022-010901/06.05.2022 prestatorul serviciilor de proiectare SC Eurodraft Proiect Design SRL a transmis  devizele actualizate. 
Conform Devizului General aprobat prin HCL nr. 63/01.03.2022, valoarea totală estimată a investiției este de 1.975.128,93 lei (inclusiv TVA), din care valoarea aferentă C+M este de 1.726.361,88  lei (inclusiv TVA).

Astfel, prin actualizarea Devizului General, valoarea totală estimată a investiției este de 2.610.360,91 lei (inclusiv TVA), din care valoarea aferentă C+M este de 2.301.962,24 lei (inclusiv TVA).  
În concluzie,  

PROPUNEM:

- aprobarea înlocuirii Anexei 1 la Hotărârea Consiliului Local  nr. 63/01.03.2022 cu Anexa 1 care va cuprinde indicatorii valorici ai obiectivului de investiții „Reabilitare termică imobil, Splaiul Nicolae Titulescu, nr. 10A”,  rezultați în urma actualizării Devizului General.
- aprobarea înlocuirii Anexei 2 la Hotărârea Consiliului Local  nr. 63/01.03.2022 cu Anexa 2 care va cuprinde Devizul General actualizat al proiectului în valoare de 2.610.360,91 lei (inclusiv TVA).

- asigurarea din bugetul local a sumelor suplimentare rezultate în urma actualizării Devizului General.
Având în vedere prevederile legale expuse în prezentul raport și în conformitate cu Ghidul specific pentru POR 2014-2020, Axa prioritară 3, Prioritatea 3.1, apreciem că Proiectul de hotărâre privind modificarea HCL nr. 63/01.03.2022 privind aprobarea documentației tehnico-economice revizuite, a indicatorilor tehnico-economici - faza PT și a Devizului General  pentru obiectivul de investiții „Reabilitare termică imobil, Splaiul Nicolae Titulescu, nr. 10A”, îndeplinește condițiile tehnice pentru a fi supus dezbaterii și aprobării plenului consiliului local. 

